
MÓDOSÍTÁS:
A Nőjogi és Esélyegyenlőségi Bizottság benyújtja a Foglalkoztatási és Szociális Bizottságnak mint illetékes bizottságnak a következőket:
<RepeatBlock-Amend>
<Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>2 a preambulumbekezdés (új)</Article>
	

	A Bizottság által javasolt szöveg
	Módosítás

	
	(2a)	A tagállamoknak és a Bizottságnak biztosítaniuk kell a nemek közötti egyenlőség előmozdítását és a nemek közötti egyenlőség általános érvényesítésének integrálását az ESZA által támogatott valamennyi intézkedés előkészítése, végrehajtása, nyomon követése és értékelése során. Az ESZA+ által támogatott intézkedéseknek hozzá kell járulniuk a nők teljes körű társadalmi és munkaerőpiaci részvétele előtt álló strukturális akadályok felszámolásához, ideértve a gondozási feladatok egyenlőtlen elosztását, a munkaerőpiaci szegregációt, a nemek közötti bér- és nyugdíjszakadékot, a nemi alapú erőszakot, valamint a szolgáltatásokhoz, többek között az egészségügyi ellátáshoz való egyenlőtlen hozzáférést. Különös figyelmet kell fordítani az interszekcionális megkülönböztetéssel szembesülő nőkre, köztük a migráns nőkre, a faji megkülönböztetésnek kitett nőkre, a hagyományos nomád etnikai kisebbségekre, a roma nőkre, a fogyatékossággal élő nőkre, az egyedülálló anyákra, az idősebb nőkre és az LBTIQ-nőkre.


</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>4 preambulumbekezdés</Article>
	

	A Bizottság által javasolt szöveg
	Módosítás

	(4)	Az Unió a gazdaság globalizációjából, a kiszolgáltatott helyzetben lévő ellátási láncokból, a migrációs áramlások kezeléséből és a megnövekedett biztonsági fenyegetésekből, a tiszta energiára való átállásból, a technológiai és a demográfiai változásokból, a munkaerő elöregedéséből, a szociális lakhatás hiányából, valamint számos ágazatban és régióban a növekvő készség- és munkaerőhiányból eredő strukturális kihívásokkal néz szembe.
	(4)	Az Unió a gazdaság globalizációjából, az éghajlatváltozásból, a kiszolgáltatott helyzetben lévő ellátási láncokból, a migrációs áramlások kezeléséből és a megnövekedett biztonsági fenyegetésekből, a háborúból, a tiszta energiára való átállásból, a technológiai és a demográfiai változásokból, a munkaerő elöregedéséből, az egyenlőtlenségek növekedéséből, beleértve a nemek közötti tartós egyenlőtlenségeket és az egyenlőtlenségek interszekcionális formáit, valamint az elért női jogok elleni növekvő támadások és az e téren bekövetkező visszaesések, a megfizethető és minőségi egészségügyi és gondozási szolgáltatásokhoz való egyenlőtlen hozzáférésből, a szociális és megfizethető lakhatás hiányából, valamint számos ágazatban és régióban a növekvő készség- és munkaerőhiányból eredő strukturális kihívásokkal néz szembe. E kihívások következményei jobban érintik a nemen, nemen, fajon, bőrszínen, etnikai vagy társadalmi származáson, genetikai jellemzőkön, nyelven, valláson vagy meggyőződésen, politikai vagy más véleményen, nemzeti kisebbséghez tartozáson, vagyoni helyzeten, születésen, fogyatékosságon, életkoron, szexuális irányultságon vagy nemi identitáson alapuló interszekcionális megkülönböztetés által érintett személyeket.


</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>5 preambulumbekezdés</Article>
	

	A Bizottság által javasolt szöveg
	Módosítás

	(5)	A munka világának változó realitásait figyelembe véve az Uniónak fel kell készülnie a jelenlegi és jövőbeli kihívásokra, mégpedig a megfelelő készségekbe történő befektetéssel, a fejlődés inkluzívabbá tételével, valamint a foglalkoztatási és szociálpolitika javításával – többek között a munkavállalók mobilitására és az ágazati szerkezetátalakításra is tekintettel –, kellő figyelmet fordítva azokra a városi és vidéki térségekre, amelyek különös társadalmi problémákkal néznek szembe.
	(5)	A munka világának változó realitásait figyelembe véve az Uniónak fel kell készülnie a jelenlegi és jövőbeli kihívásokra, mégpedig a megfelelő készségekbe történő befektetéssel, a fenntartható növekedés inkluzívabbá és a nemek közötti egyenlőség szempontját érvényesítővé tételével, valamint a foglalkoztatási, szociális, egészségügyi és a nemek közötti egyenlőséggel kapcsolatos szakpolitikák javításával, többek között a munkavállalók mobilitására és az ágazati szerkezetátalakításra is tekintettel. Az Uniónak különösen elő kell mozdítania a minőségi, biztonságos, tisztességesen fizetett és nem bizonytalan foglalkoztatáshoz való hozzáférést, javítania kell a nők vállalkozási feltételeit, és meg kell szüntetnie a nemek között továbbra is fennálló különbségeket. Figyelmet kell fordítania azokra a városi, vidéki térségekre és szigetekre, amelyek különös társadalmi problémákkal néznek szembe.


</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>5 a preambulumbekezdés (új)</Article>
	

	A Bizottság által javasolt szöveg
	Módosítás

	
	(5a)	A munkaerőhiány, a szociális kérdések és a foglalkoztatás jelentette kihívások megoldásának kiemelt fontosságú eleme a versenyképesség erősítése, valamint a vállalkozások és a beruházások előmozdítása a jól működő piacgazdaság részeként.


</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>6 preambulumbekezdés</Article>
	

	A Bizottság által javasolt szöveg
	Módosítás

	(6)	Mostantól 2040-ig az uniós munkaerőpiac évente körülbelül 1 millió fővel fog zsugorodni. Továbbá amellett, hogy csökken a munkaerő, egyes régiókat a felsőfokú végzettséggel rendelkező lakosság kis és stagnáló aránya is érinti, ami megnehezíti a munkaerő-kiesés magasabb munkatermelékenység révén történő kompenzálását. Ez növelni fogja az Unió szociális jóléti modelljére nehezedő terheket, valamint nyomás alá helyezi annak fenntarthatóságát és megfelelőségét. Emellett növelni fogja a munkaerő- és szakemberhiányt a munkaerőpiacon, kedvezőtlen hatást gyakorolva a gazdasági növekedésre és a versenyképességre. Egyes ágazatokban ez a munkaerőköltségekre nehezedő nyomáshoz fog vezetni. Ezért az ESZA-nak támogatnia kell a munkaerőpiaci részvétel fokozását, különösen a nők és a fiatalok, a fogyatékossággal élő személyek, valamint a roma közösségek esetében, és támogatnia kell a munkáltatókat abban, hogy megtalálják a megfelelő személyeket a rendelkezésre álló munkahelyek betöltésére, megfelelő munkaerőpiaci és munkahelyi intézkedésekkel kell segítenie az idősebb munkavállalókat, biztosítania kell a jelentős társadalmi kihívások kezelésére képes szakképzett munkaerő rendelkezésre állását, továbbá támogatnia kell a munka és a magánélet közötti egészséges egyensúlyt, többek között a minőségi gyermekgondozáshoz való hozzáférés biztosítása révén.
	(6)	Mostantól 2040-ig az uniós munkaerőpiac évente körülbelül 1 millió fővel fog zsugorodni. Továbbá amellett, hogy csökken a munkaerő, egyes régiókat a felsőfokú végzettséggel rendelkező lakosság kis és stagnáló aránya is érinti, ami megnehezíti a munkaerő-kiesés magasabb munkatermelékenység révén történő kompenzálását. Ez növelni fogja az Unió szociális jóléti modelljére nehezedő terheket, valamint nyomás alá helyezi annak fenntarthatóságát és megfelelőségét. Emellett növelni fogja a munkaerő- és szakemberhiányt a munkaerőpiacon, kedvezőtlen hatást gyakorolva a gazdasági és fenntartható növekedésre és a versenyképességre. Egyes ágazatokban ez a munkaerőköltségekre nehezedő nyomáshoz fog vezetni. Ezért az ESZA-nak támogatnia kell a munkaerőpiaci részvétel fokozását, különösen a munkanélküliség, az alulfoglalkoztatottság, a részmunkaidős foglalkoztatásban való túlreprezentáltság, az alacsony bérezésű ágazatok és a munkaerőpiaci szegregáció által aránytalanul érintett nők, a gondozási feladatokat követően munkába visszatérni kívánók és a megkülönböztetés interszekcionális formáival szembesülő nők, köztük a fogyatékossággal élő személyek, a roma közösségek, a fiatalok és a más marginalizált csoportokhoz tartozó nők esetében. Az ESZA-nak emellett meg kell könnyítenie a munkáltatók számára, hogy megtalálják a megfelelő személyeket a rendelkezésre álló munkahelyek betöltésére, megfelelő munkaerőpiaci és munkahelyi intézkedésekkel meg kell erősítenie az idősebb munkavállalók szerepvállalását, biztosítania kell a jelentős társadalmi kihívások kezelésére képes szakképzett munkaerő rendelkezésre állását, támogatnia kell a munka és a magánélet közötti egészséges és jobb egyensúlyt azáltal, hogy előmozdítja a gondozás és a gondozási szolgáltatások nők és férfiak közötti egyenlő arányát, támogatva a rugalmas és távmunka-megállapodásokat, az apasági szabadságot és a megosztott szülői gondozási szabadságot, valamint biztosítva a minőségi és megfizethető gyermekgondozási és tartós ápolási-gondozási szolgáltatásokhoz és támogató gondozókhoz való hozzáférést, akiknek többsége nő.


</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>6 a preambulumbekezdés (új)</Article>
	

	A Bizottság által javasolt szöveg
	Módosítás

	
	(6a)	A demográfiai fejlemények és a születési ráta súlyos csökkenése komoly kihívást jelentenek a gazdasági és társadalmi fenntarthatóság szempontjából. A reproduktív egészségügyi szolgáltatásokhoz való egyenlőtlen hozzáférés – többek között az orvosi kezelésre szoruló betegségek miatt meddőséggel küzdő nők és párok esetében – hozzájárul a társadalmi egyenlőtlenségek elmélyítéséhez, és korlátozza az alapvető jogok, köztük az egészséghez és a családi élethez való jog gyakorlását. Az európai alapoknak, köztük az Európai Szociális Alapnak támogatniuk kell az egészségügyi szolgáltatásokhoz, a tanácsadáshoz, a megelőzéshez és a szociális támogatáshoz való hozzáférést a meddőség, a születési ráták, valamint a demográfiai hanyatlás csökkentése terén.


</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>6 b preambulumbekezdés (új)</Article>
	

	A Bizottság által javasolt szöveg
	Módosítás

	
	(6b)	A szociális gazdaság bizonyítottan hozzájárul a nemek közötti egyenlőséghez: több nő tölt be vezető pozíciót, csökkennek a bérszakadékok, és javulnak a munka és a magánélet közötti egyensúly feltételei. A szociális gazdaságot el kell ismerni az ESZA stratégiai prioritásaként a nők gazdasági autonómiájának és a lányok jogai védelmének előmozdítása érdekében.


</Amend>
<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>7 preambulumbekezdés</Article>
	

	A Bizottság által javasolt szöveg
	Módosítás

	(7)	A Bizottság 2025. január 29-én előterjesztette a versenyképességi iránytűt. Az iránytű kijelöli az utat ahhoz, hogy Európa a jövőbeli technológiák, szolgáltatások és tiszta termékek feltalálásának, gyártásának és forgalomba hozatalának helyszínévé válhasson, miközben a kontinensek közül elsőként megvalósítja a klímasemlegességet. Öt horizontális támogató eszközt vezet be a versenyképesség fokozására, ideértve a készségek és a minőségi munkahelyek előmozdítását, továbbá hangsúlyozza, hogy Európa versenyképességének alapját az európai polgárok képezik. Ahhoz, hogy versenyképes maradjon és fel tudjon készülni a jövőre, az Uniónak támogatnia kell és fel kell ruháznia polgárait a tanulásban, a munkában és az életben elért sikerhez szükséges készségekkel és kompetenciákkal.
	(7)	A Bizottság 2025. január 29-én előterjesztette a versenyképességi iránytűt. Az iránytű kijelöli az utat ahhoz, hogy Európa a jövőbeli technológiák, szolgáltatások és tiszta termékek feltalálásának, gyártásának és forgalomba hozatalának helyszínévé válhasson, miközben a kontinensek közül elsőként megvalósítja a klímasemlegességet. Öt horizontális támogató eszközt vezet be a versenyképesség fokozására, ideértve a készségek és a minőségi munkahelyek előmozdítását, továbbá hangsúlyozza, hogy Európa versenyképességének alapját az európai polgárok képezik. Ahhoz, hogy versenyképes maradjon és fel tudjon készülni a jövőre, az Uniónak támogatnia kell és fel kell ruháznia polgárait a tanulásban, a munkában és az életben elért sikerhez szükséges készségekkel és kompetenciákkal. Az ESZA-nak elő kell mozdítania a nők foglalkoztatását és társadalmi szerepvállalását azáltal, hogy megkönnyíti munkaerőpiaci részvételüket és vállalkozóvá válásukat, mivel a nők gazdasági függetlenségének megerősítése elengedhetetlen a méltányos, inkluzív és reziliens gazdaság előmozdításához, a társadalmi kohézió és a versenyképesség megerősítéséhez, valamint annak biztosításához, hogy a zöld és digitális átállásból senki ne maradjon ki, összhangban a szociális jogok európai pillérének elveivel és a nemek közötti egyenlőségen alapuló társadalom elveivel. 


</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>7 a preambulumbekezdés (új)</Article>
	

	A Bizottság által javasolt szöveg
	Módosítás

	
	(7a)	A mesterséges intelligencia és az új technológia lehetőséget teremt a gazdasági növekedésre, a fejlődésre, valamint egy hatékonyabb, a nemek közötti egyenlőséget biztosító és intelligensebb munkaerőpiacra, amely lehetővé teszi az Unió számára, hogy megoldja a jelenlegi és jövőbeli kihívásokat. Az uniós szakpolitikáknak is ösztönözniük kell ezeket a lehetőségeket.


</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>8 preambulumbekezdés</Article>
	

	A Bizottság által javasolt szöveg
	Módosítás

	(8)	Emellett a Bizottság 2025. február 26-án elfogadta a „Tisztaipar-megállapodás: a versenyképességet és a dekarbonizációt szolgáló közös ütemterv” című közleményét. Alapvető fontosságú annak felismerése, hogy a készségek döntő szerepet játszanak az Unión belüli tisztább és versenyképesebb ipari jövőre való átállás sikerének az elősegítésében. A magasan képzett munkaerő megteremtése elengedhetetlen az innováció ösztönzéséhez, valamint a létfontosságú iparágakban a dekarbonizáció és a körforgásos jelleg előmozdításához. Az igazságos átmenetre vonatkozó uniós célkitűzések elérése, valamint az Unió globális versenyképességének fenntartása és fokozása érdekében alapvető fontosságú a készségek fejlesztésének előtérbe helyezése. Továbbá a környezeti erőforrásokhoz való hozzáférés és az azok által biztosított előnyök egyenlőtlenül oszlanak meg a társadalomban, csakúgy, mint a környezeti veszélyek és az egészségügyi kockázatok. Nagyobb a valószínűsége annak, hogy ezek aránytalanul sújtják a veszélyeztetett csoportokat.
	(8)	Emellett a Bizottság 2025. február 26-án elfogadta a „Tisztaipar-megállapodás: a versenyképességet és a dekarbonizációt szolgáló közös ütemterv” című közleményét. Alapvető fontosságú annak felismerése, hogy a készségek döntő szerepet játszanak az Unión belüli tisztább és versenyképesebb ipari jövőre való átállás sikerének az elősegítésében. A magasan képzett munkaerő megteremtése és a horizontális és vertikális munkaerőpiaci szegregáció miatt a munkaerőpiaci részvételt jelenleg korlátozó akadályok felszámolása – különösen a nők esetében – elengedhetetlen az innováció ösztönzéséhez, valamint a létfontosságú iparágakban a dekarbonizáció és a körforgásos jelleg előmozdításához. Az ESZA-nak ezért támogatnia kell a nők fokozott részvételét azokban az ágazatokban, ahol alulreprezentáltak. Az Uniónak kezelnie kell a foglalkoztatás terén a nemek között fennálló különbségeket, és elő kell mozdítania a nemek közötti egyenlőséget az ágazatok között a nők kutatásban, innovációban és induló vállalkozásokban betöltött szerepéről szóló cselekvési terv elindításával, amelynek célja, hogy 2030-ra az Unió legyen a legvonzóbb munkahely a nők számára ebben az ágazatban. Az igazságos átmenetre vonatkozó uniós célkitűzések elérése, valamint az Unió globális versenyképességének és fenntarthatóságának fenntartása és fokozása érdekében alapvető fontosságú a készségek fejlesztésének előtérbe helyezése. Továbbá az ESZA-nak hozzá kell járulnia a társadalmilag igazságos zöld átálláshoz, kezelve az éghajlatváltozás, a környezetkárosodás és a szennyezés nőkre és kiszolgáltatott csoportokra gyakorolt aránytalan hatásait, többek között az energiaszegénység, a környezeti egyenlőtlenségek és a kapcsolódó egészségügyi kockázatok kezelésére irányuló intézkedések révén. A környezeti erőforrásokhoz való hozzáférés és az azok által biztosított előnyök egyenlőtlenül oszlanak meg a társadalomban, csakúgy, mint a környezeti veszélyek és az egészségügyi kockázatok. Nagyobb a valószínűsége annak, hogy ezek aránytalanul sújtják a veszélyeztetett csoportokat.


</Amend>
<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>8 a preambulumbekezdés (új)</Article>
	

	A Bizottság által javasolt szöveg
	Módosítás

	
	(8a)	Emellett a Bizottság 2026. március 5-én elfogadta a 2026–2030-as időszakra szóló nemi esélyegyenlőségi stratégiáját, amelyben hangsúlyozta, hogy a nemek közötti egyenlőség elengedhetetlen az Unió stratégiai céljainak eléréséhez, beleértve a társadalmi kohézió előmozdítását és a versenyképesség megerősítését is. A stratégia azt is hangsúlyozza, hogy a nők az Unióban még mindig átlagosan 12%-kal kevesebbet keresnek óránként, mint a férfiak, és az Unióban a nemek közötti nyugdíjszakadék még mindig 25%-os, ami rávilágít a nemek közötti tartós munkaerőpiaci egyenlőtlenségekre. Ezt az igazságtalanság orvoslásával, valamint az uniós szerződések és az Európai Unió Alapjogi Chartájának végrehajtásával kell kezelni, ezáltal felszabadítva a nemek közötti egyenlőség javításában rejlő gazdasági potenciált. A nők, különösen a kiszolgáltatott helyzetben lévő nők Unió-szerte fokozottan ki vannak téve a szegénység vagy a társadalmi kirekesztődés kockázatának. Például az egyedülálló szülőknek, főként a nőknek nehézséget okoz a megélhetés, és körükben kétszer olyan magas a szegénység vagy a társadalmi kirekesztődés kockázata, mint az általános népesség körében. Emellett a menstruációs és menopauza szegénység Unió-szerte sok nőt érint. A stratégia kiemeli, hogy a nemi sztereotípiák egész életen át tartó következményekkel befolyásolják az oktatási döntéseket, hozzájárulva a foglalkozási szegregációhoz. A nemek közötti egyenlőséget figyelembe vevő oktatás valóban transzformatív eszköz lehet a nemek közötti egyenlőtlenségek kezelésére és annak biztosítására, hogy az Unióban minden gyermek – nemétől függetlenül – hozzáférjen a magas színvonalú és inkluzív oktatáshoz és képzéshez.


</Amend>
<Amend>Módosítás		<NumAm>12</NumAm>
<DocAmend>Rendeletre irányuló javaslat</DocAmend>
<Article>9 preambulumbekezdés</Article>
	

	A Bizottság által javasolt szöveg
	Módosítás

	(9)	A készségek uniójának célja, hogy az Unió versenyképességének, felkészültségének, biztonságának és demokráciájának elmélyítése érdekében támogassa a minőségi, inkluzív és alkalmazkodóképes oktatási, képzési és készségfejlesztési rendszerek fejlesztését. Ezért az Uniónak – a készségek uniójával összhangban – elegendő finanszírozást kell biztosítania a készségek szilárd alapjainak kiépítéséhez, valamint az egész életen át tartó és jövőorientált továbbképzési és átképzési lehetőségek előmozdításához mindenki számára, különösen a digitális és zöld átállás kihívásainak kezelése érdekében. Ezzel különösen a digitális készségekhez és a kulcsfontosságú alaptechnológiákhoz, de emellett a feltörekvő ágazatok támogatásához szükséges készségekhez is hozzájárulást fog nyújtani annak érdekében, hogy olyan készségekkel ruházza fel az embereket, amelyek igazodnak a digitalizációhoz, a technológia- és innovációvezérelt változásokhoz, a társadalmi és gazdasági változásokhoz, megkönnyítik a szakmai pályamódosítást és a mobilitást, ezzel különösen az alacsonyan képzett és/vagy alulképzett felnőtteket támogatva. A készségek uniójával összhangban a digitális és zöld átállás jelentette kihívásokat a munkavállalók továbbképzésével és átképzésével, az oktatásnak az ipar igényeihez való igazításával, valamint az oktatási intézmények, a munkáltatók és a hatóságok közötti partnerségek előmozdításával kell kezelni. Fokozni kell továbbá a készségek áramlását és megfelelő elosztását a belső piacon, többek között a készségek hordozhatóságának megkönnyítése révén, valamint lehetővé kell tenni, hogy az EU képes legyen a szakképzett munkavállalók vonzására és megtartására.
	(9)	A készségek uniójának célja, hogy az Unió versenyképességének, felkészültségének, biztonságának és demokráciájának elmélyítése érdekében támogassa a minőségi, inkluzív és alkalmazkodóképes oktatási, képzési és készségfejlesztési rendszerek fejlesztését. Ez magában foglalja azon strukturális és kulturális akadályok azonosítását és felszámolását, amelyek akadályozzák vagy korlátozzák a nők teljes körű és egyenlő részvételét a digitális és technológiai ágazatban, beleértve a vezetői pozíciókat is. Az Uniónak ezért foglalkoznia kell azokkal a káros nemi sztereotípiákkal, amelyek korlátozhatják a nők és lányok oktatási és karrierlehetőségeit, és elő kell mozdítania a nők digitális továbbképzését és átképzését a munkaerőpiacon. Ezért az Uniónak – a készségek uniójával összhangban – elegendő finanszírozást kell biztosítania a készségek szilárd alapjainak kiépítéséhez, valamint az egész életen át tartó és jövőorientált továbbképzési és átképzési lehetőségek előmozdításához mindenki számára, különös figyelmet fordítva arra, hogy a nők, különösen az interszekcionális megkülönböztetéssel szembesülők és a kiszolgáltatott csoportok, például a fogyatékossággal élő személyek további akadályokkal szembesülnek, amelyek akadályozzák a képzésben való részvételüket, valamint különösen a digitális és zöld átállás kihívásainak kezelése érdekében. Rendkívül fontos a természettudományok, a technológia, a műszaki tudományok és a matematika (STEM) terén – különös tekintettel a nőkre és a lányokra – az oktatási lehetőségek és a képzés javítása annak érdekében, hogy meg lehessen szüntetni a magasabb fizetéseket és jobb karrierlehetőségeket kínáló STEM területeken a munkaerő körében a nemek között jelenleg fennálló szakadékot, valamint a mesterséges intelligenciával kapcsolatos jártasság növelése érdekében. Ezzel különösen a digitális készségekhez és a kulcsfontosságú alaptechnológiákhoz, de emellett a feltörekvő ágazatok támogatásához szükséges készségekhez is hozzájárulást fog nyújtani annak érdekében, hogy olyan készségekkel ruházza fel az embereket, amelyek igazodnak a digitalizációhoz, a technológia- és innovációvezérelt változásokhoz, a társadalmi és gazdasági változásokhoz, megkönnyítik a szakmai pályamódosítást és a mobilitást, ezzel különösen az alacsonyan képzett és/vagy alulképzett felnőtteket támogatva. A készségek uniójával összhangban a digitális és zöld átállás jelentette kihívásokat a munkavállalók továbbképzésével és átképzésével, az oktatásnak az ipar igényeihez való igazításával, valamint az oktatási intézmények, a munkáltatók és a hatóságok közötti partnerségek előmozdításával kell kezelni. Fokozni kell továbbá a készségek áramlását és megfelelő elosztását a belső piacon, többek között a készségek hordozhatóságának megkönnyítése révén, valamint lehetővé kell tenni, hogy az EU képes legyen a szakképzett munkavállalók vonzására és megtartására, ugyanakkor meg kell akadályozni a készségek kihasználását és az agyelszívást a kevésbé fejlett régiókból. 


</Amend>
<Amend>Módosítás		<NumAm>13</NumAm>
<DocAmend>Rendeletre irányuló javaslat</DocAmend>
<Article>9 a preambulumbekezdés (új)</Article>
	

	A Bizottság által javasolt szöveg
	Módosítás

	
	(9a)	Az Uniónak – a készségek uniójával összhangban – elő kell mozdítania az egész életen át tartó és jövőorientált továbbképzési és átképzési lehetőségeket mindenki számára, a digitális és zöld átállás kihívásainak kezelése érdekében, különösen a nők számára. E tekintetben kulcsfontosságú elem a mesterséges intelligencia használatának és fejlesztésének előmozdítása és lehetővé tétele, valamint az olyan kezdeményezések előmozdítása, amelyek megerősítik a nők vállalkozói és önfoglalkoztatási lehetőségeit, a nők vezetői szerepét, különös tekintettel a nők döntéshozatali folyamatokban való részvételének növelésére, különös tekintettel a nőkre az üzleti életben és a STEM-ágazatban. Ez hozzá fog járulni különösen a digitális készségekhez és a kulcsfontosságú alaptechnológiákhoz, de a feltörekvő ágazatokat támogató készségekhez is annak érdekében, hogy az emberek a digitalizációhoz, a technológiai és innovációvezérelt változásokhoz, a társadalmi és gazdasági változásokhoz igazodó készségekkel rendelkezzenek, megkönnyítsék a karrierváltást, a mobilitást, és támogassák különösen a nőket és lányokat, az alacsony képzettségű vagy rosszul képzett felnőtteket.


</Amend>
<Amend>Módosítás		<NumAm>14</NumAm>
<DocAmend>Rendeletre irányuló javaslat</DocAmend>
<Article>9 b preambulumbekezdés (új)</Article>
	

	A Bizottság által javasolt szöveg
	Módosítás

	
	(9b)	A készségek uniójával összhangban a digitális és zöld átállás jelentette kihívásokat a munkavállalók továbbképzésével és átképzésével, az oktatásnak az ipar igényeihez való igazításával, valamint az oktatási intézmények, a munkáltatók és a hatóságok közötti partnerségek előmozdításával kell kezelni. Fokozni kell továbbá a készségek áramlását és megfelelő elosztását a belső piacon, többek között a készségek hordozhatóságának megkönnyítése révén, valamint lehetővé kell tenni, hogy az Unió képes legyen a szakképzett munkavállalók vonzására és megtartására.


</Amend>
<Amend>Módosítás		<NumAm>15</NumAm>
<DocAmend>Rendeletre irányuló javaslat</DocAmend>
<Article>9 c preambulumbekezdés (új)</Article>
	

	A Bizottság által javasolt szöveg
	Módosítás

	
	(9c)	A kis- és közepes piaci tőkeértékű vállalatok fontos szerepet játszanak az Unió versenyképességének megerősítésében, a gazdasági növekedés fellendítésében, a munkaerőhiány megszüntetésében, a nők foglalkoztatásának lehetővé tételében és a nemek közötti egyenlőség előmozdításában.


</Amend>
<Amend>Módosítás		<NumAm>16</NumAm>
<DocAmend>Rendeletre irányuló javaslat</DocAmend>
<Article>11 preambulumbekezdés</Article>
	

	A Bizottság által javasolt szöveg
	Módosítás

	(11)	A nemzeti és regionális partnerségi tervek által támogatott intézkedések, köztük az ESZA hatékony és eredményes végrehajtása a felelősségteljes kormányzáson, továbbá az érintett területek valamennyi szereplője és a társadalmi-gazdasági szereplők, különösen pedig a szociális partnerek és a civil társadalmi szervezetek közötti partnerségen múlik.
	(11)	A nemzeti és regionális partnerségi tervek által támogatott intézkedések, köztük az ESZA hatékony és eredményes végrehajtása a felelősségteljes kormányzáson, továbbá az érintett területek valamennyi szereplője és a társadalmi-gazdasági szereplők, különösen pedig a szociális partnerek és a civil társadalmi szervezetek, köztük a nőjogi szervezetek, a kiszolgáltatott helyzetben lévő nőkkel és lányokkal a foglalkoztatáshoz, a képzéshez, a gazdasági autonómiához, a lakhatáshoz, az egészségügyi szolgáltatásokhoz és a társadalmi részvételhez való hozzáférésük előmozdítása érdekében foglalkozó szervezetek, a szexuális és reproduktív egészséget és jogokat védő szervezetek, a szegénység elleni szervezetek és a fogyatékossággal élő személyek jogaival foglalkozó szervezetek – közötti partnerségen múlik.


</Amend>
<Amend>Módosítás		<NumAm>17</NumAm>
<DocAmend>Rendeletre irányuló javaslat</DocAmend>
<Article>11 a preambulumbekezdés (új)</Article>
	

	A Bizottság által javasolt szöveg
	Módosítás

	
	(11a)	Fontos támogatni és előmozdítani a megtakarítási és befektetési számlákat a tagállamok bevált gyakorlataival összhangban, hogy megkönnyítsék a vállalkozásokba, különösen a kis méretű, közepes piaci tőkeértékű vállalatokba történő beruházásokat, valamint megerősítsék az egyének magángazdaságát. Ez kiemelt fontosságú a nők függetlenségének és vállalkozói készségének lehetővé tételéhez, valamint a versenyképesség egészének előmozdításához.


</Amend>
<Amend>Módosítás		<NumAm>18</NumAm>
<DocAmend>Rendeletre irányuló javaslat</DocAmend>
<Article>12 preambulumbekezdés</Article>
	

	A Bizottság által javasolt szöveg
	Módosítás

	(12)	Európa társadalmai és az európai szociális modell megerősítése érdekében a tagállamoknak az (EU) […] rendelettel [a nemzeti és regionális partnerségi tervekről szóló rendelet] összhangban elfogadott nemzeti és regionális partnerségi terveik keretében a forrásokból egy minimumösszeget el kell különíteniük az ESZA céljaira. A tagállamok előtt álló különböző társadalmi-gazdasági kihívások eltérő jellege és súlyossága a programozásra vonatkozóan rugalmasabb megközelítést tesz szükségessé. Bár az e kihívásokkal arányos fellépés biztosításához szükség van a szociálpolitikák legalább minimális szintű támogatására, annak a nemzeti és regionális sajátosságokhoz is szorosan igazodnia kell. A foglalkoztatási iránymutatások és az ESZA hatókörébe tartozó befektetések és reformok egymáshoz viszonyított fontosságának meghatározásakor figyelembe kell venni a társadalmi egyenlőtlenségek, illetve problémák mögött meghúzódó okokat. Ez azt jelenti, hogy tematikus koncentráció révén szakpolitikai biztosítékokat kell létrehozni, és ehhez a tagállamok és a Bizottság közötti együttműködésre van szükség. Az ESZA céljaira elkülönítendő minimumösszeg meghatározásakor továbbá meg kell találni az egyensúlyt az Unió ahhoz fűződő stratégiai érdeke között, hogy befektessen az emberekbe, és ezáltal a munkaerő-kínálat minőségébe és a társadalmi haladásba, valamint a [nemzeti és regionális partnerségi tervekről szóló rendelet] 3. cikkében felsorolt egyéb egyedi célkitűzések által lefedett befektetési igények között.
	(12)	Európa társadalmai és az európai szociális modell megerősítése érdekében a tagállamoknak az (EU) […] rendelettel [a nemzeti és regionális partnerségi tervekről szóló rendelet] összhangban elfogadott nemzeti és regionális partnerségi terveik keretében a forrásokból egy minimumösszeget el kell különíteniük az ESZA céljaira. A tagállamok előtt álló különböző társadalmi-gazdasági kihívások eltérő jellege és súlyossága a programozásra vonatkozóan rugalmasabb megközelítést tesz szükségessé, összhangban ezen alap iránymutatásaival, valamint az uniós szerződések és értékek általános elveivel. Bár az e kihívásokkal arányos fellépés biztosításához szükség van a szociálpolitikák legalább minimális szintű támogatására, annak a nemzeti és regionális sajátosságokhoz is szorosan igazodnia kell. A foglalkoztatási iránymutatások és az ESZA hatókörébe tartozó befektetések és reformok egymáshoz viszonyított fontosságának meghatározásakor figyelembe kell venni a társadalmi egyenlőtlenségek, illetve problémák mögött meghúzódó okokat. Ez azt jelenti, hogy tematikus koncentráció révén szakpolitikai biztosítékokat kell létrehozni, és ehhez a tagállamok és a Bizottság közötti együttműködésre van szükség. Az ESZA céljaira elkülönítendő minimumösszeg meghatározásakor továbbá meg kell találni az egyensúlyt az Unió ahhoz fűződő stratégiai érdeke között, hogy befektessen az emberekbe, és ezáltal a munkaerő-kínálat minőségébe és a társadalmi haladásba, valamint a [nemzeti és regionális partnerségi tervekről szóló rendelet] 3. cikkében felsorolt egyéb egyedi célkitűzések által lefedett befektetési igények között. Az ESZA-nak továbbra is önálló alapnak kell maradnia, fenntartva a társadalmi kohézióhoz és az európai szociális modellhez való hozzájárulásra irányuló alapvető küldetését, különösen támogatva a legkiszolgáltatottabb csoportok, így a nők társadalmi befogadását. Az ESZA nemzeti és regionális partnerségi tervekbe való integrálása azzal a kockázattal járna, hogy gyengítené valódi küldetését és csökkentené a társadalmi befogadás finanszírozását; alapvető fontosságú egy erős és látható ESZA fenntartása, amely elegendő forrással rendelkezik a szociális jogok európai pillére célkitűzéseinek eléréséhez. 


</Amend>
<Amend>Módosítás		<NumAm>19</NumAm>
<DocAmend>Rendeletre irányuló javaslat</DocAmend>
<Article>13 preambulumbekezdés</Article>
	

	A Bizottság által javasolt szöveg
	Módosítás

	(13)	Az ESZA-nak támogatnia kell a foglalkoztatást, a munkaerőpiachoz való egyenlő hozzáférést mindenki számára, a tisztességes és minőségi munkafeltételeket, valamint a munkavállalói mobilitást. Az ESZA-nak támogatnia kell a tagállamokat abban, hogy az álláskereséshez, a képzéshez, a tovább- és átképzéshez, valamint az egyéb támogató szolgáltatásokhoz való hozzáféréshez nyújtott támogatás alapján hatékony, időszerű, összehangolt és személyre szabott segítséget nyújtsanak a munkanélkülieknek és az inaktív személyeknek, különös figyelmet fordítva a kiszolgáltatott helyzetben lévőkre, a zöld és digitális átállás vagy a munkaerőpiaci sokkok által kedvezőtlenül érintett személyekre, valamint a munkaerőpiacról leginkább kiszorult személyekre. Az ESZA-nak a továbbiakban is előtérbe kell helyeznie az ifjúsági munkanélküliség és a nem foglalkoztatott, oktatásban és képzésben nem részesülő fiatalok (NEET-fiatalok) kérdését, mégpedig a korai iskolaelhagyás megelőzése és az iskolából a munkába való átmenet strukturális javítása révén, többek között a megerősített ifjúsági garancia teljes körű végrehajtásával, ami várhatóan támogatást nyújt a minőségi ifjúsági foglalkoztatási lehetőségek terén. Emellett az ESZA-nak a továbbiakban is be kell ruháznia a zöld és digitális átállás szempontjából kulcsfontosságú készségekbe.
	(13)	Az ESZA-nak támogatnia kell a foglalkoztatást, a munkaerőpiachoz való egyenlő hozzáférést mindenki számára, a tisztességes és minőségi munkafeltételeket, valamint a munkavállalói mobilitást. Az ESZA-nak elő kell mozdítania a nemi szempontból kiegyensúlyozott munkaerőpiaci részvételt olyan intézkedések révén, amelyek célja többek között a tisztességes és a nemek közötti egyenlőséget biztosító munkafeltételek biztosítása, beleértve a nők által dominált ágazatokban a méltányos bérezést, a munka és a magánélet közötti jobb egyensúlyt, a magas színvonalú gyermekgondozást, beleértve a koragyermekkori nevelést és gondozást is. Az ESZA-nak támogatnia kell a tagállamokat abban, hogy az álláskereséshez, a képzéshez, a tovább- és átképzéshez, valamint az egyéb támogató szolgáltatásokhoz való hozzáféréshez nyújtott támogatás alapján hatékony, időszerű, összehangolt és személyre szabott segítséget nyújtsanak a munkanélkülieknek és az inaktív személyeknek, különös figyelmet fordítva a kiszolgáltatott helyzetben lévőkre, a zöld és digitális átállás vagy a munkaerőpiaci sokkok által kedvezőtlenül érintett személyekre, valamint a munkaerőpiacról leginkább kiszorult személyekre. Az ESZA-nak továbbá elő kell mozdítania az informális, nem fizetett ápolási-gondozási munkát végző nők fizetett foglalkoztatásba való átmenetét annak érdekében, hogy csökkentse számukra a tartós munkanélküliség, a munkaerőpiactól való elszakadás és a gazdasági függőség kockázatát. Alapvető fontosságú továbbá a nők fizetett munkába való visszailleszkedésének támogatása a terhesség, a szülési és a szülői szabadság után, valamint a megfelelő munkahelyi szoptatási feltételek biztosítása. Az ESZA-nak a továbbiakban is előtérbe kell helyeznie az ifjúsági munkanélküliség és a nem foglalkoztatott, oktatásban és képzésben nem részesülő fiatalok (NEET-fiatalok) kérdését, mégpedig a korai iskolaelhagyás megelőzése és az iskolából a munkába való átmenet strukturális javítása révén, többek között a megerősített ifjúsági garancia teljes körű végrehajtásával, ami várhatóan támogatást nyújt a minőségi és tisztességesen megfizetett ifjúsági foglalkoztatási lehetőségek terén. Emellett az ESZA-nak a továbbiakban is be kell ruháznia a zöld és digitális átállás és a nemek közötti egyenlőség megvalósítása szempontjából kulcsfontosságú készségekbe.


</Amend>
<Amend>Módosítás		<NumAm>20</NumAm>
<DocAmend>Rendeletre irányuló javaslat</DocAmend>
<Article>14 preambulumbekezdés</Article>
	

	A Bizottság által javasolt szöveg
	Módosítás

	(14)	Az ESZA-nak bővítenie kell a munkaerő-kínálatot, továbbá jobb oktatást és képzést, valamint a készségek egész életen át megvalósuló jobb elsajátítását kell lehetővé tennie. Az ESZA-nak különösen elő kell segítenie a fejlődést az oktatás és képzés, valamint a munka világába való átmenet területén, támogatnia kell az egész életen át tartó tanulást – beleértve az életút egésze során a formális, nem formális és informális tanulást – és a foglalkoztathatóságot, és ezeken a területeken méretezhető és fenntartható kezdeményezések támogatásával hozzá kell járulnia a versenyképességhez és a társadalmi és gazdasági innovációhoz. Ez megvalósítható például a munkahelyi környezetben történő tanulás és gyakornoki képzés, az egész életen át tartó pályaorientáció, a készségigényeknek az iparral együttműködésben történő előrejelzése, a korszerű tananyagok, a diplomások számának előrejelzése és a hallgatói pályakövetés, az oktatók továbbképzése, a tanulási eredmények érvényesítése és a képesítések elismerése révén.
	(14)	Az ESZA-nak bővítenie kell a munkaerő-kínálatot, továbbá jobb oktatást és képzést, valamint a készségek egész életen át megvalósuló jobb elsajátítását kell lehetővé tennie. Az ESZA-nak különösen elő kell segítenie a fejlődést az oktatás és képzés, valamint a munka világába való átmenet területén, támogatnia kell az egész életen át tartó tanulást – beleértve az életút egésze során a formális, nem formális és informális tanulást – és a foglalkoztathatóságot, és ezeken a területeken méretezhető és fenntartható kezdeményezések támogatásával hozzá kell járulnia a versenyképességhez és a társadalmi és gazdasági innovációhoz. Ez megvalósítható például a munkahelyi környezetben történő tanulás és gyakornoki képzés, az egész életen át tartó pályaorientáció, a készségigényeknek az iparral együttműködésben történő előrejelzése, a korszerű tananyagok, a diplomások számának előrejelzése és a hallgatói pályakövetés, az oktatók továbbképzése, a tanulási eredmények érvényesítése és a képesítések elismerése révén. Mivel a fogyatékossággal élő nők és férfiak munkaerőpiaci részvétele jelentősen alacsonyabb, mint a fogyatékossággal nem rendelkezőké, az ESZA-t egy uniós finanszírozású, életkori korlátozások nélküli foglalkoztatási és készséggarancia kidolgozására kell felhasználni a fogyatékossággal élő személyek számára, olyan sikeres kezdeményezésekből merítve, mint az ifjúsági garancia, amelynek célja a fogyatékossággal élő személyek nyitott munkaerőpiacon való részvételének növelése, valamint a foglalkoztatáshoz, a képzéshez és a továbbképzéshez való hozzáférés megkönnyítése.


</Amend>
<Amend>Módosítás		<NumAm>21</NumAm>
<DocAmend>Rendeletre irányuló javaslat</DocAmend>
<Article>15 preambulumbekezdés</Article>
	

	A Bizottság által javasolt szöveg
	Módosítás

	(15)	Az ESZA-nak meg kell könnyítenie a szolgáltatásokhoz való hozzáférést, beleértve mind az egészségügyi ellátás, mind a tartós ápolási-gondozási szolgáltatások korszerűsítésének, digitalizációjának és rezilienciájának megerősítését. Az ESZA-nak támogatnia kell a tagállamokat olyan intézkedések végrehajtásában, amelyek célja a megkülönböztetés minden formájának felszámolása és az esélyegyenlőség biztosítása mindenki, de különösen a munkaerőpiacon alulreprezentált csoportok számára, egyenlő hozzáférést biztosítva a szolgáltatásokhoz. Az esélyegyenlőség és a munkavállalói mobilitás biztosításának szükséges feltétele a megfizethető, fenntartható és magas színvonalú szolgáltatások, például a kisgyermekkori nevelés és gondozás, az iskolán kívüli gondozás, az oktatás, a képzés, valamint az egészségügyi ellátás és a tartós ápolás-gondozás – különösen a családon belüli és a közösségi gondozási szolgáltatások – rendelkezésre állása. Az ESZA-nak biztosítania kell, hogy mindenki, köztük – az európai gyermekgaranciával összhangban – a gyermekek is hozzáférjenek jó minőségű alapvető szolgáltatásokhoz. E szolgáltatások, valamint az önálló életvitel tekintetében figyelembe kell venni a fogyatékossággal élő személyek sajátos szükségleteit, beleértve az akadálymentességet is. Az ESZA-nak hozzá kell járulnia továbbá a szociális védelmi rendszerek korszerűsítéséhez, elsősorban azzal a céllal, hogy előmozdítsa ezek hozzáférhetőségét.
	(15)	Az ESZA-nak meg kell könnyítenie a szolgáltatásokhoz való hozzáférést, beleértve mind az egészségügyi ellátás, mind a tartós ápolási-gondozási szolgáltatások korszerűsítésének, digitalizációjának és rezilienciájának megerősítését. Az ESZA-nak támogatnia kell a tagállamokat olyan intézkedések végrehajtásában, amelyek célja a megkülönböztetés minden formájának felszámolása és az esélyegyenlőség biztosítása mindenki, de különösen a munkaerőpiacon alulreprezentált csoportok számára, egyenlő hozzáférést biztosítva a szolgáltatásokhoz, így az egészségügyi szolgáltatásokhoz is. Az esélyegyenlőség, a tisztességes fizetés és nyugdíj és a munkavállalói mobilitás biztosításának szükséges feltétele a megfizethető, fenntartható és magas színvonalú szolgáltatások, például a kisgyermekkori nevelés és gondozás, az iskolán kívüli gondozás, az oktatás, a képzés, valamint a nemek közötti egyenlőség szempontját figyelembe vevő egészségügyi ellátás és a tartós ápolás-gondozás – különösen a családon belüli és a közösségi gondozási szolgáltatások – rendelkezésre állása. E célból az ESZA-nak elő kell mozdítania a hozzáférhető, megfizethető és magas színvonalú gyermekkori oktatásba és gondozásba, valamint a közösségi alapú és otthoni gondozási szolgáltatásokba történő beruházásokat annak érdekében, hogy a tagállamok képesek legyenek megteremteni a befogadó munkaerőpiacok, a nemek közötti egyenlőségen alapuló társadalom és a reziliensebb gazdasági növekedés feltételeit. Az ESZA-nak arra is törekednie kell, hogy javítsa a munkakörülményeket, beleértve a méltányos bérezést és az informális gondozók támogatását az európai gondozási stratégiával1a, a soron következő gondozási megállapodással és a tartós ápolás-gondozásról szóló tanácsi ajánlásokkal1b összhangban. Az ESZA-nak biztosítania kell, hogy mindenki, köztük – az európai gyermekgaranciával összhangban – a gyermekek is hozzáférjenek jó minőségű alapvető szolgáltatásokhoz. E szolgáltatások, valamint az önálló életvitel tekintetében figyelembe kell venni azon személyek, különösen a fogyatékossággal élő nők sajátos szükségleteit, akik továbbra is különös akadályokkal szembesülnek a társadalmi befogadás, a foglalkoztatás, az oktatás és a szolgáltatásokhoz való hozzáférés terén, beleértve az akadálymentességet is. Az ESZA-nak hozzá kell járulnia továbbá a szociális védelmi rendszerek korszerűsítéséhez, elsősorban azzal a céllal, hogy előmozdítsa ezek hozzáférhetőségét. Az ESZA-nak támogatnia kell a tagállamokat a nemek közötti egyenlőséget figyelembe vevő egészségügyi rendszerek kialakításában, foglalkozva a nemspecifikus egészségügyi szükségletekkel. A nők a férfiakhoz képest eltérő egészségügyi mintákkal szembesülnek, ideértve többek között a szexuális és reproduktív egészséggel kapcsolatos követelményeket, az anyák egészségével kapcsolatos megfontolásokat, a menopauzával kapcsolatos állapotokat és bizonyos krónikus betegségek aránytalanul magasabb előfordulási gyakoriságát. A nők gyakran szembesülnek rendszerszintű diagnosztikai késedelmekkel és fájdalmaik sztereotípiákon alapuló alábecsülésével, ami munkával töltött életük során hosszabb ideig tartó rossz egészségi állapothoz vezethet. Tekintettel arra, hogy a tartós betegségek és az egészséggel kapcsolatos átmenetek a nők gazdasági inaktivitásának elsődleges mozgatórugói, az ESZA-nak támogatnia kell az egészségüggyel kapcsolatos, nemi alapú akadályok kezelésére irányuló célzott intézkedéseket. Az egészségügyi ellátáshoz való hozzáférésnek ki kell terjednie a szexuális és reproduktív egészséghez és jogokhoz való hozzáférésre is.

	
	__________________

	
	1a https://eur-lex.europa.eu/legal-content/HU/TXT/?uri=CELEX%3A52022DC0440

	
	1b https://eur-lex.europa.eu/legal-content/HU/TXT/?uri=oj:JOC_2022_476_R_0001


</Amend>
<Amend>Módosítás		<NumAm>22</NumAm>
<DocAmend>Rendeletre irányuló javaslat</DocAmend>
<Article>15 a preambulumbekezdés (új)</Article>
	

	A Bizottság által javasolt szöveg
	Módosítás

	
	(15a)	Az Európai Bizottság 2026. február 26-án1a kijelentette, hogy a nem biztonságos abortusz közegészségügyi kérdés, és hogy a Szerződések követelményeinek teljesítéséhez szükség van az abortuszhoz való hozzáférésre. Az ESZA-t a tagállamoknak önkéntes alapon és nemzeti jogukkal összhangban fel kell használniuk arra, hogy hozzáférést biztosítsanak a jogilag elérhető, biztonságos, megfizethető és magas színvonalú abortuszszolgáltatásokhoz a kiszolgáltatott helyzetben lévő nők számára, beleértve azokat a nőket is, akik másként nem engedhetnék meg maguknak, függetlenül attól, hogy hol élnek, állampolgárságuktól vagy lakóhelyüktől, beleértve az olyan országokból származó nőket is, ahol az abortusz jogellenes. 

	
	_________________

	
	1a https://ec.europa.eu/transparency/documents-register/detail?ref=C(2026)3225&lang=hu


</Amend>
<Amend>Módosítás		<NumAm>23</NumAm>
<DocAmend>Rendeletre irányuló javaslat</DocAmend>
<Article>16 preambulumbekezdés</Article>
	

	A Bizottság által javasolt szöveg
	Módosítás

	(16)	Az ESZA keretében nyújtott támogatást a mindenki számára biztosítandó esélyegyenlőség előmozdítására, az erős szociális biztonsági hálók támogatására, a társadalmi befogadás és a generációk közötti méltányosság előmozdítására, valamint a szegénység elleni küzdelem céljára kell felhasználni. Az ESZA-nak támogatnia kell a szegénység felszámolásával kapcsolatos tagállami erőfeszítéseket – többek között az anyagi nélkülözés kezelése révén –, azzal a céllal, hogy megszüntesse a nemzedékről nemzedékre öröklődő hátrányos helyzetet, és ösztönözze a társadalmi befogadást azáltal, hogy mindenki számára biztosítja az esélyegyenlőséget, felszámolja a hátrányos megkülönböztetést, és megszünteti az egészségi egyenlőtlenségeket. Ehhez különféle olyan szakpolitikákat kell életbe léptetni, amelyek – életkortól függetlenül – a leghátrányosabb helyzetben lévők érdekeit szolgálják, ideértve a szegénységben élő gyermekeket, a marginalizálódott közösségeket – például a romákat –, a szegénységben élő munkavállalókat és a leginkább rászoruló személyeket. Az ESZA-nak elő kell segítenie a munkaerőpiacról kiszoruló emberek aktív bevonását, társadalmi-gazdasági beilleszkedésük biztosítása érdekében. Az ESZA-nak a hajléktalansággal is foglalkoznia kell, többek között megelőző és enyhítő intézkedések révén, a 2021. évi Lisszaboni Nyilatkozattal összhangban. A társadalmi innováció támogatása fontos szerepet játszik e célkitűzések elérésében, ezért azt elő kell mozdítani.
	(16)	Az ESZA keretében nyújtott támogatást a mindenki számára biztosítandó esélyegyenlőség előmozdítására, az erős szociális biztonsági hálók támogatására, a társadalmi befogadás, a nemek közötti egyenlőség, a generációk közötti méltányosság előmozdítására, valamint a szegénység, így a gyermekszegénység elleni küzdelem céljára kell felhasználni. Az ESZA-nak támogatnia kell a szegénység felszámolásával kapcsolatos tagállami erőfeszítéseket – többek között az anyagi nélkülözés kezelése révén –, azzal a céllal, hogy megszüntesse a nemzedékről nemzedékre öröklődő hátrányos helyzetet, és ösztönözze a társadalmi befogadást azáltal, hogy mindenki számára biztosítja az esélyegyenlőséget, felszámolja a hátrányos megkülönböztetést, és megszünteti az egészségi egyenlőtlenségeket, beleértve a biztonságos és legális abortuszhoz való egyenlőtlen hozzáférést, amely tagállamonként eltérő. Ehhez különféle olyan szakpolitikákat kell életbe léptetni, amelyek – életkortól, lakóhelytől, nemtől, szexuális irányultságtól, nemi identitástól, fajtól, fogyatékosságtól függetlenül a leghátrányosabb helyzetben lévők érdekeit szolgálják, ideértve a szegénységben élő gyermekeket, a marginalizálódott közösségeket – például a romákat –, a szegénységben élő munkavállalókat és a leginkább rászoruló személyeket. Az ESZA-nak elő kell segítenie a munkaerőpiacról kiszoruló emberek aktív bevonását, társadalmi-gazdasági beilleszkedésük biztosítása érdekében. Az ESZA-nak a hajléktalansággal is foglalkoznia kell – figyelembe véve, hogy a nők a férfiaktól eltérően tapasztalják meg a hajléktalanságot – többek között megelőző és enyhítő intézkedések révén, a 2021. évi Lisszaboni Nyilatkozattal összhangban. A társadalmi innováció támogatása fontos szerepet játszik e célkitűzések elérésében, ezért azt elő kell mozdítani.


</Amend>
<Amend>Módosítás		<NumAm>24</NumAm>
<DocAmend>Rendeletre irányuló javaslat</DocAmend>
<Article>17 preambulumbekezdés</Article>
	

	A Bizottság által javasolt szöveg
	Módosítás

	(17)	A demokrácia, a jogállamiság és az alapjogok védelme az Unió alapvető értékei. Ezek az értékek minden egyes személy, és különösen a legkiszolgáltatottabb helyzetben lévők számára alapvető fontossággal bírnak. Emellett elengedhetetlen szerepet töltenek be az ESZA eredményes végrehajtásában. Ezért az ESZA-nak támogatnia kell ezen értékek előmozdítását és érvényre juttatását mindenki számára. Az ESZA a továbbiakban is foglalkozni fog a fogyatékossággal élő személyeknek a fogyatékossággal élő személyek jogairól szóló egyezményben rögzített jogaival. Biztosítani fogja továbbá a koherenciát az egyenlőségközpontú Unióval és annak kapcsolódó stratégiáival, amelyek célja a nemen, faji vagy etnikai származáson, valláson vagy meggyőződésen, fogyatékosságon, életkoron vagy szexuális irányultságon alapuló megkülönböztetés elleni küzdelem, valamint elő fogja segíteni a társadalmi kohéziót a jogállamiságra épülő, nyitott, az alapjogokon alapuló, demokratikus, egyenlő és befogadó társadalmak fenntartása és fejlesztése révén.
	(17)	A demokrácia, a jogállamiság, az egyenlőség és a nemek közti egyenlőség és az alapjogok védelme az Unió alapvető értékei. Ezek az értékek minden egyes személy, és különösen a legkiszolgáltatottabb helyzetben lévők számára alapvető fontossággal bírnak. Emellett elengedhetetlen szerepet töltenek be az ESZA eredményes végrehajtásában. Ezért az ESZA-nak támogatnia kell ezen értékek előmozdítását és érvényre juttatását mindenki számára. Az ESZA a továbbiakban is foglalkozni fog a fogyatékossággal élő személyeknek – köztük a nők és lányok – a fogyatékossággal élő személyek jogairól szóló egyezményben rögzített jogaival. Biztosítani fogja továbbá a koherenciát az egyenlőségközpontú Unióval és annak kapcsolódó stratégiáival1, amelyek célja a (4) preambulumbekezdésben meghatározott megkülönböztetés elleni küzdelem, valamint elő fogja segíteni a társadalmi kohéziót a jogállamiságra épülő, nyitott, az alapjogokon alapuló, demokratikus, egyenlő és befogadó társadalmak fenntartása és fejlesztése révén.


</Amend>
<Amend>Módosítás		<NumAm>25</NumAm>
<DocAmend>Rendeletre irányuló javaslat</DocAmend>
<Article>18 preambulumbekezdés</Article>
	

	A Bizottság által javasolt szöveg
	Módosítás

	(18)	Az (EU) […] rendelet [a nemzeti és regionális partnerségi tervekről szóló rendelet] előírja, hogy a tagállamoknak a nemzeti és regionális partnerségi tervek elkészítése és végrehajtása során tiszteletben kell tartaniuk a horizontális elveket. Ebben az összefüggésben a tagállamokat arra is ösztönözni kell, hogy az ESZA-t olyan célzott fellépések támogatására vegyék igénybe, amelyek előmozdítják az olyan horizontális elvek érvényre jutását, mint a nemek közötti egyenlőség előmozdítása és a szolgáltatásokhoz való hozzáférés biztosítása a fogyatékossággal élő személyek számára, valamint a fogyatékossággal élő személyek aktív részvételének lehetővé tétele.
	(18)	Az (EU) […] rendelet [a nemzeti és regionális partnerségi tervekről szóló rendelet] előírja, hogy a tagállamoknak a nemzeti és regionális partnerségi tervek elkészítése és végrehajtása során tiszteletben kell tartaniuk a horizontális elveket. Ebben az összefüggésben a tagállamoknak az ESZA-t olyan célzott fellépések támogatására kell igénybe venniük, amelyek előmozdítják az olyan horizontális elvek érvényre jutását, mint a nemek közötti egyenlőség előmozdítása és a szolgáltatásokhoz való hozzáférés biztosítása a fogyatékossággal élő személyek számára, valamint a fogyatékossággal élő személyek aktív részvételének lehetővé tétele. A nemek közötti egyenlőséget és az interszekcionális perspektívát be kell építeni a finanszírozási ciklus tervezésének, végrehajtásának, nyomon követésének, jelentésének, értékelésének és ellenőrzésének minden szakaszába. A program időközi és végső értékelésének értékelnie kell a nemek közötti egyenlőségre gyakorolt hatásokat annak felmérése érdekében, hogy a program milyen mértékben járul hozzá a nemek közötti egyenlőséghez. Fontos továbbá tájékoztatni a kedvezményezetteket és a tagállamokat arról, hogy hogyan kell figyelembe venni a nemek közötti egyenlőséget, beleértve a nemek közötti egyenlőség általános érvényesítésének a költségvetés-tervezésben és a nemi szempontú hatásvizsgálatokban való alkalmazására vonatkozó információkat is. A szakértőkkel és az érdekelt felekkel folytatott konzultációk során biztosítani kell a nemek közötti egyensúlyt. A tagállamoknak nemek szerint lebontott mutatók és kvalitatív értékelés alapján rendszeresen jelentést kell tenniük arról, hogy az ESZA kiadásai hogyan járulnak hozzá a nemek közötti egyenlőséggel kapcsolatos célkitűzésekhez.  


</Amend>
<Amend>Módosítás		<NumAm>26</NumAm>
<DocAmend>Rendeletre irányuló javaslat</DocAmend>
<Article>18 a preambulumbekezdés (új)</Article>
	

	A Bizottság által javasolt szöveg
	Módosítás

	
	(18a)	A fogyatékossággal élő nők és lányok fokozottan ki vannak téve a szegénységnek, a társadalmi kirekesztésnek, a nemi alapú erőszaknak és a tartós munkanélküliségnek. Az Európai Szociális Alapnak ezért támogatnia kell az e csoportot célzó egyedi intézkedéseket, biztosítva a hozzáférhetőséget, az esélyegyenlőséget, valamint a munkaerőpiacon és a társadalomban való aktív részvételt.


</Amend>
<Amend>Módosítás		<NumAm>27</NumAm>
<DocAmend>Rendeletre irányuló javaslat</DocAmend>
<Article>18 b preambulumbekezdés (új)</Article>
	

	A Bizottság által javasolt szöveg
	Módosítás

	
	(18b)	A tagállamokat arra is ösztönözni kell, és lehetővé kell tenni számukra, hogy az ESZA-t egészségügyi ellátásra és a szexuális és reproduktív egészséggel és jogokkal kapcsolatos projektekre használják fel annak érdekében, hogy a nemzeti jogszabályok vagy a szubszidiaritás sérelme nélkül biztosítsák a biztonságos és legális abortuszhoz való hozzáférést.


</Amend>
<Amend>Módosítás		<NumAm>28</NumAm>
<DocAmend>Rendeletre irányuló javaslat</DocAmend>
<Article>19 preambulumbekezdés</Article>
	

	A Bizottság által javasolt szöveg
	Módosítás

	(19)	A szociális jogok európai pillérében meghatározott szociális vonatkozás megfelelő kibontakoztatásának, illetve annak biztosítása érdekében, hogy a forrásokból elégséges összeg jusson el a legrászorultabbakhoz, a tagállamoknak az ESZA forrásainak egy részét a társadalmi befogadás előmozdítására kell elkülöníteniük.
	(19)	A szociális jogok európai pillérében meghatározott szociális vonatkozás megfelelő kibontakoztatásának, illetve annak biztosítása érdekében, hogy a forrásokból elégséges összeg jusson el a legrászorultabbakhoz, a tagállamoknak az ESZA forrásainak egy részét a társadalmi befogadás, a nemek közötti egyenlőség előmozdítására és a nemi alapú erőszak elleni küzdelemre kell elkülöníteniük.


</Amend>
<Amend>Módosítás		<NumAm>29</NumAm>
<DocAmend>Rendeletre irányuló javaslat</DocAmend>
<Article>19 a preambulumbekezdés (új)</Article>
	

	A Bizottság által javasolt szöveg
	Módosítás

	
	(19a)	Az Eurostat1a szerint jelenleg 64,6 millió nő és 57,6 millió férfi él szegénységben a tagállamokban, ami azt mutatja, hogy a szegénység nőkre és férfiakra gyakorolt hatása eltérő; a szegénység, a társadalmi kirekesztés és a megkülönböztetés aránytalanul sújt bizonyos csoportokat, különösen a marginalizált közösségekből származó nőket és lányokat; mivel ezek a csoportok továbbra is strukturális akadályokkal szembesülnek a foglalkoztatáshoz, az oktatáshoz, a lakhatáshoz és az alapvető szolgáltatásokhoz, így az egészségügyi szolgáltatásokhoz való hozzáférés terén. A szegénység és a társadalmi kirekesztés kockázata aránytalanul magas a kiszolgáltatott helyzetben lévő és a (4) preambulumbekezdésben meghatározott interszekcionális megkülönböztetés által érintett nők esetében. A szegénységben élő nők jobban ki vannak téve az erőszak – többek között a párkapcsolati erőszak és a családon belüli erőszak – kockázatának olyan tényezők miatt, mint a pénzügyi függőség, a lakhatás bizonytalansága és a támogatási szolgáltatásokhoz való korlátozott hozzáférés. A nemi alapú erőszak felszámolása elengedhetetlen ahhoz, hogy a nők teljes mértékben részt vehessenek közösségeikben és a gazdaságban, hozzáférjenek az oktatáshoz, az egészségügyi ellátáshoz, a foglalkoztatáshoz és a szociális szolgáltatásokhoz, és ezáltal gazdasági függetlenséget és testi autonómiát érjenek el.

	
	_________________

	
	1a https://ec.europa.eu/eurostat/statistics-explained/index.php?title=Living_conditions_in_Europe_-_subjective_poverty_statistics#:~:text=ilc_sbjp02)%20(ilc_sbjp03)-,Subjective%20poverty%20is%20more%20prominent%20for%20women%20than%20for%20men,men%20and%201


</Amend>
<Amend>Módosítás		<NumAm>30</NumAm>
<DocAmend>Rendeletre irányuló javaslat</DocAmend>
<Article>20 preambulumbekezdés</Article>
	

	A Bizottság által javasolt szöveg
	Módosítás

	(20)	Mivel különösen fontos feladat a szegénységben élő gyermekek támogatása, a tagállamoknak az ESZA forrásait többek között a gyermekgarancia keretében hozott intézkedések végrehajtására kell fordítaniuk.
	(20)	Mivel különösen fontos feladat a szegénységben élő gyermekek támogatása, a tagállamoknak az ESZA forrásait többek között a gyermekgarancia keretében hozott intézkedések végrehajtására kell fordítaniuk, különösen a vidéki, távoli, ipari és bányászati területekről, valamint a a társadalmilag és gazdaságilag hátrányos helyzetű, az elnéptelenedés által érintett, a közszolgáltatásokhoz korlátozottan hozzáférő peremterületekről, valamint a gazdasági átmenet és a magas munkanélküliség által érintett területekről származó gyermekek esetében, a következő többéves pénzügyi kereten belül legalább 20 milliárd EUR-t különítve el a gyermekgaranciára. Az ESZA teljes mértékben összhangban kell legyen a gyermek jogairól szóló ENSZ-egyezménnyel és az Európai Unió Alapjogi Chartájával, prioritásaiban és kiadási szabályaiban egyértelműen megnevezve a szociális célkitűzéseket.


</Amend>
<Amend>Módosítás		<NumAm>31</NumAm>
<DocAmend>Rendeletre irányuló javaslat</DocAmend>
<Article>21 preambulumbekezdés</Article>
	

	A Bizottság által javasolt szöveg
	Módosítás

	(21)	Az ESZA-nak hozzá kell járulnia a szegénység csökkentéséhez azáltal, hogy támogatja az élelmiszerhiány és az anyagi nélkülözés enyhítését, illetve a szegénység vagy a társadalmi kirekesztődés kockázatának kitettek és a leginkább rászoruló személyek társadalmi integrációjának támogatását célzó nemzeti programokat. A tagállamoknak az ESZA forrásainak egy részét a társadalmi kirekesztődésre legnagyobb hatást gyakorló mélyszegénység olyan formáinak kezelésére kell elkülöníteniük, mint a hajléktalanság, valamint az élelmiszerhiány és az anyagi nélkülözés.
	(21)	Az ESZA-nak hozzá kell járulnia a táplálkozási szegénység csökkentéséhez azáltal, hogy támogatja az élelmiszerhiány és az anyagi nélkülözés enyhítését, illetve a szegénység vagy a társadalmi kirekesztődés kockázatának kitettek és a leginkább rászoruló személyek társadalmi integrációjának támogatását célzó nemzeti programokat, figyelembe véve a nemspecifikus szükségleteket, így az alapvető menstruációs és higiéniai termékeket. A tagállamoknak az ESZA forrásainak egy részét a társadalmi kirekesztődésre legnagyobb hatást gyakorló mélyszegénység olyan formáinak kezelésére kell elkülöníteniük, mint a hajléktalanság, valamint az élelmiszerhiány és az anyagi nélkülözés. A leginkább rászoruló személyeknek és a legkiszolgáltatottabbaknak, például a hajléktalan nőknek és az egyedülálló anyáknak nyújtott élelmiszer és/vagy alapvető anyagi támogatás nem helyettesítheti a nemzeti szintű szociális rendszerek vagy a nemzeti jog alapján számukra nyújtott meglévő szociális ellátásokat.


</Amend>
<Amend>Módosítás		<NumAm>32</NumAm>
<DocAmend>Rendeletre irányuló javaslat</DocAmend>
<Article>22 a preambulumbekezdés (új)</Article>
	

	A Bizottság által javasolt szöveg
	Módosítás

	
	(22a)	Az egészségügyi ellátáshoz való hozzáférés fontossága miatt az ESZA-nak szinergiákat és kiegészítő jelleget kell biztosítania a javasolt Európai Versenyképességi Alappal (EVA), különösen az egészségügy támogatására vonatkozó célkitűzés tekintetében, valamint az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap 2028–2034 közötti időszakra történő létrehozásáról szóló rendeletjavaslattal (NRPP).


</Amend>
<Amend>Módosítás		<NumAm>33</NumAm>
<DocAmend>Rendeletre irányuló javaslat</DocAmend>
<Article>24 preambulumbekezdés</Article>
	

	(24)	Figyelembe véve a legkülső régiók sajátosságait és korlátait, a tagállamoknak a legkülső régiókra vonatkozó fejezetükbe a foglalkoztatásnak és a munkavállalók – különösen a fiatalok – mobilitásának, az oktatásnak és a készségeknek, valamint a társadalmi befogadásnak a fokozását célzó intézkedéseket kell beilleszteniük.
	(24)	Figyelembe véve a legkülső régiók sajátosságait és korlátait, a tagállamoknak a legkülső régiókra vonatkozó fejezetükbe a foglalkoztatásnak és a munkavállalók – különösen a fiatalok és a munkaerőpiacról kiszorult nők – mobilitásának, az oktatásnak és a készségeknek, valamint a társadalmi befogadásnak a fokozását célzó intézkedéseket kell beilleszteniük.


</Amend>
<Amend>Módosítás		<NumAm>34</NumAm>
<DocAmend>Rendeletre irányuló javaslat</DocAmend>
<Article>25 a preambulumbekezdés (új)</Article>
	

	A Bizottság által javasolt szöveg
	Módosítás

	
	(25a)	Az ESZA-nak elő kell mozdítania a nők vállalkozói tevékenységét azáltal, hogy csökkenti a vállalkozásalapítás és a növekedés akadályait, beleértve a szabályozási terheket és a tőkéhez való korlátozott hozzáférést. A finanszírozásnak előnyben kell részesítenie a nők és lányok által vezetett méretezhető vállalkozásokat, előmozdítva a felelősségvállalás, az innováció és a gazdasági függetlenség kultúráját.


</Amend>
<Amend>Módosítás		<NumAm>35</NumAm>
<DocAmend>Rendeletre irányuló javaslat</DocAmend>
<Article>2 cikk – 2 a bekezdés (új)</Article>
	

	A Bizottság által javasolt szöveg
	Módosítás

	
	(2a)	A tagállamoknak lehetőség szerint integrálniuk kell a kiszolgáltatottságra és a társadalmi kirekesztésre vonatkozó mutatókat a teljesítménykeretbe annak biztosítása érdekében, hogy az ESZA-ból származó beruházások ténylegesen a legkiszolgáltatottabb csoportok javát szolgálják.


</Amend>
<Amend>Módosítás		<NumAm>36</NumAm>
<DocAmend>Rendeletre irányuló javaslat</DocAmend>
<Article>2 a cikk (új)</Article>
	

	A Bizottság által javasolt szöveg
	Módosítás

	
	2a. cikk

	
	(1) Az Európai Szociális Alap (ESZA) különösen a következő egyedi célkitűzéseket támogatja: 

	
	a) a foglalkoztatáshoz és az aktivizálási intézkedésekhez való hozzáférés javítása minden álláskereső, különösen a fiatalok számára, nevezetesen az ifjúsági garancia végrehajtása révén, a tartósan munkanélküliek és a munkaerőpiacon jelen lévő hátrányos helyzetű csoportok, valamint az inaktív személyek és az informális, nem fizetett gondozói munkát végző nők számára, valamint az önfoglalkoztatás és a szociális piacgazdaságba tartozó szociális gazdaság előmozdítása révén;

	
	b) az oktatási és képzési rendszerek színvonalának, inkluzivitásának, eredményességének és munkaerőpiaci relevanciájának javítása, többek között a nem formális és az informális tanulás eredményeinek érvényesítése révén, a kulcskompetenciák – többek között a vállalkozói és digitális készségek – elsajátításának támogatása céljából, valamint a duális képzési rendszerek és a tanulószerződéses gyakorlati képzések bevezetésének előmozdítása által;

	
	c) a minőségi és inkluzív oktatáshoz és képzéshez való egyenlő hozzáférés és azok elvégzésének előmozdítása, különösen a hátrányos helyzetű csoportok számára, a kisgyermekkori neveléstől a felnőttoktatásig, előmozdítva az egész életen át tartó tanulást, különösen a rugalmas továbbképzési és átképzési lehetőségeket mindenki számára, figyelembe véve a vállalkozói és digitális készségeket, a munkaerőpiaci igények alapján jobban előre jelezve a változásokat és az új készségigényeket, megkönnyítve a pályamódosítást és előmozdítva a szakmai mobilitást, többek között mindenki számára megkönnyítve a tanulási célú mobilitást és a fogyatékossággal élő személyek számára az akadálymentességet;

	
	d) az esélyegyenlőség és a megkülönböztetésmentesség előmozdítása a strukturális, kulturális és akadályok azonosítása és felszámolása révén; a gondozási feladatok és a megosztott szülői gondozási szabadság egyenlő megosztásának előmozdítása, valamint a hozzáférhető, megfizethető és magas színvonalú gondozási szolgáltatásokba való beruházás, a munka és a magánélet közötti egyensúly megerősítése, többek között a mindkét szülő számára biztosított rugalmas munkafeltételek révén, minőségi, stabil és tisztességesen fizetett munkahelyek biztosítása révén, valamint

	
	e) a nemek szerinti foglalkozási szegregáció és megkülönböztetés felszámolása az oktatásban és képzésben, többek között a nők és lányok STEM-területekhez, digitális készségekhez, zöld munkahelyekhez és döntéshozatali pozíciókhoz való hozzáférésének előmozdítása révén;

	
	f) a harmadik országbeli állampolgárok, különösen a migráns nők társadalmi-gazdasági integrációjának előmozdítása;

	
	g) a marginalizált közösségek, különösen a roma nők társadalmi-gazdasági integrációjának előmozdítása;

	
	h) a minőségi, fenntartható és megfizethető szolgáltatásokhoz való egyenlő és időben történő hozzáférés javítása, beleértve a megfelelő, megfizethető, fenntartható és tisztességes lakhatáshoz való hozzáférést előmozdító szolgáltatásokat, különösen az egyedülálló anyák számára;

	
	i) a szociális védelmi rendszerek korszerűsítése, beleértve a szociális védelemhez való hozzáférés előmozdítását, különös tekintettel a nőkre, különösen az egyedülálló anyákra és más hátrányos helyzetű csoportokra;

	
	j) az egészségügyi rendszerek és tartós ápolási-gondozási szolgáltatások – többek között fogyatékossággal élő nők számára biztosított – hozzáférhetőségének, hatékonyságának és rezilienciájának javítása;

	
	k) a szegénység vagy a társadalmi kirekesztődés kockázatának kitett személyek társadalmi integrációjának előmozdítása, többek között a nők vagy a nők által vezetett háztartások szegények közötti aránytalan aránya elleni küzdelem révén, különös figyelmet fordítva a kiszolgáltatott helyzetben lévő nőkre, különösen azokra, akik a megkülönböztetés interszekcionális formáival szembesülnek, valamint kezelve a dolgozói szegénységet, a bizonytalan foglalkoztatást és a nyugdíjszakadékot;

	
	l) a szociális gazdasági vállalkozások és szervezetek mint a nők inkluzív foglalkoztatásának, az esélyegyenlőségnek, a területi kohéziónak, valamint a kiszolgáltatott csoportokhoz tartozó lányok és nők integrációja kulcsfontosságú szereplőinek a támogatása;

	
	m) az anyagi nélkülözés kezelése a leginkább rászoruló személyeknek, köztük a gyermekeknek nyújtott élelmiszer és/vagy alapvető anyagi támogatás révén, valamint a társadalmi befogadásukat támogató kísérő intézkedések biztosítása;

	
	n) a hajléktalanság elleni küzdelem, különösen a nők és a gyermekek esetében;

	
	o) a kiszolgáltatott helyzetben lévő csoportok szociális és állami egészségügyi szolgáltatásokhoz való hozzáférése, különös tekintettel a személyközpontú egészségügyi ellátásra, kezelve a nemi alapú egészségügyi szükségleteket, beleértve a szexuális és reproduktív egészséggel kapcsolatos szolgáltatások teljes körét, így az abortuszszolgáltatások nyújtását azok számára, akik nem férnek hozzá ahhoz.

	
	(2) Az e cikk (1) bekezdésében említett valamennyi egyedi célkitűzés az NRPP-rendelet 22. cikke értelmében a nemzeti és regionális partnerségi tervre vonatkozó követelménynek minősül.


</Amend>
<Amend>Módosítás		<NumAm>37</NumAm>
<DocAmend>Rendeletre irányuló javaslat</DocAmend>
<Article>5 cikk – 1 bekezdés</Article>
	

	A Bizottság által javasolt szöveg
	Módosítás

	A tagállamok és a régiók adott esetben a nemzeti és regionális partnerségi terv egy vagy több külön fejezetében integrált megközelítést határoznak meg a demográfiai átmenetből eredő kihívások kezelésére.
	A tagállamok és a régiók adott esetben a nemzeti és regionális partnerségi terv egy vagy több külön fejezetében integrált megközelítést határoznak meg a demográfiai átmenetből eredő kihívások kezelésére, beleértve a nők előtt álló konkrét egészségügyi kihívásokat és különösen a reproduktív szolgáltatásokhoz való hozzáférés biztosítását, különös figyelmet fordítva az idősödés, a szegénység és a társadalmi kirekesztés által aránytalanul érintett kiszolgáltatott csoportokra. A Bizottság értékeli az olyan demográfiai kihívások kezelésére gyakorolt hatást, mint a népesség elöregedése, a munkaképes korú népesség csökkenése és a város és a vidék közötti növekvő szakadék. 


</Amend>
<Amend>Módosítás		<NumAm>38</NumAm>
<DocAmend>Rendeletre irányuló javaslat</DocAmend>
<Article>6 cikk – cím</Article>
	

	A Bizottság által javasolt szöveg
	Módosítás

	Az anyagi nélkülözés kezeléséhez nyújtott támogatás
	Az anyagi nélkülözés és a szegénység kezeléséhez nyújtott támogatás


</Amend>
<Amend>Módosítás		<NumAm>39</NumAm>
<DocAmend>Rendeletre irányuló javaslat</DocAmend>
<Article>6 cikk – 1 bekezdés</Article>
	

	A Bizottság által javasolt szöveg
	Módosítás

	(1)	A tagállamok a fogyasztási cikkek biztonságára vonatkozó uniós jogszabályoknak megfelelő élelmiszerek és áruk elosztása révén támogatást nyújthatnak az anyagi nélkülözés kezeléséhez.
	(1)	A tagállamok a fogyasztási cikkek biztonságára vonatkozó uniós jogszabályoknak megfelelő élelmiszerek és áruk elosztása révén támogatást nyújtanak az anyagi nélkülözés kezeléséhez.


</Amend>
<Amend>Módosítás		<NumAm>40</NumAm>
<DocAmend>Rendeletre irányuló javaslat</DocAmend>
<Article>6 cikk – 2 bekezdés</Article>
	

	A Bizottság által javasolt szöveg
	Módosítás

	(2)	A tagállamok és a kedvezményezettek az élelmiszereket és/vagy az alapvető anyagi támogatást a leginkább rászoruló személyek szükségleteivel kapcsolatos objektív kritériumok alapján választják ki. Az élelmiszerek és adott esetben az áruk kiválasztásának szempontjai között éghajlati és környezeti vonatkozásokat is figyelembe kell venni a zöld gazdaságra való méltányos és igazságos átállás biztosítása érdekében, különösen az élelmiszer-pazarlásnak és az egyszer használatos műanyagok használatának a csökkentése céljából. Adott esetben a kiosztani kívánt élelmiszerek kiválasztása során mérlegelni kell, hogy azok mennyiben járulnak hozzá a leginkább rászoruló személyek kiegyensúlyozott étrendjéhez. Élelmiszer és/vagy alapvető anyagi támogatás a leginkább rászoruló személyek számára közvetlenül, vagy közvetetten, így például elektronikus vagy egyéb formában kiadott utalványok vagy kártyák formájában nyújtható, feltéve hogy ezeket csak élelmiszerre és/vagy alapvető anyagi támogatásra lehet beváltani. A leginkább rászoruló személyek számára biztosított támogatást a nemzeti szociális rendszerek által, illetve a nemzeti joggal összhangban esetlegesen nyújtott szociális ellátás kiegészítéseként kell nyújtani.
	(2)	A tagállamok és a kedvezményezettek az élelmiszereket és/vagy az alapvető anyagi támogatást a leginkább rászoruló személyek szükségleteivel kapcsolatos objektív kritériumok alapján választják ki, figyelembe véve a nemspecifikus szükségleteket, például az alapvető menstruációs termékeket és higiéniai létesítményeket, valamint a szegénységben, hajléktalanságban vagy erőszakban élő nők és lányok szükségleteit. Az élelmiszerek és adott esetben az áruk kiválasztásának szempontjai között éghajlati és környezeti vonatkozásokat is figyelembe kell venni a zöld gazdaságra való méltányos és igazságos átállás biztosítása érdekében, különösen az élelmiszer-pazarlásnak és az egyszer használatos műanyagok használatának a csökkentése céljából. Adott esetben a kiosztani kívánt élelmiszerek kiválasztása során mérlegelni kell, hogy azok mennyiben járulnak hozzá a leginkább rászoruló személyek kiegyensúlyozott étrendjéhez. Élelmiszer és/vagy alapvető anyagi támogatás a leginkább rászoruló személyek számára közvetlenül, vagy közvetetten, így például elektronikus vagy egyéb formában kiadott utalványok vagy kártyák formájában nyújtható, feltéve hogy ezeket csak élelmiszerre és/vagy alapvető anyagi támogatásra lehet beváltani. A leginkább rászoruló személyek – akik gyakran nők –számára biztosított támogatást a nemzeti szociális rendszerek által, illetve a nemzeti joggal összhangban esetlegesen nyújtott szociális ellátás kiegészítéseként kell nyújtani. A tevékenységek jellegéből és abból fakadóan, hogy milyen típusú végső kedvezményezettekre irányulnak, egyszerűbb szabályokat kell alkalmazni az olyan támogatások esetében, amelyek a leginkább rászoruló személyek anyagi nélkülözését hivatottak orvosolni.


</Amend>
<Amend>Módosítás		<NumAm>41</NumAm>
<DocAmend>Rendeletre irányuló javaslat</DocAmend>
<Article>6 cikk – 5 bekezdés</Article>
	

	A Bizottság által javasolt szöveg
	Módosítás

	(5)	E cikk alkalmazásában a „leginkább rászoruló személyek” olyan természetes személyek – legyenek azok egyének vagy családok, háztartások vagy csoportok, köztük kiszolgáltatott helyzetben lévő gyermekek és hajléktalanok –, akiknek rászorultságát a nemzeti illetékes hatóságok által – a megfelelő érdekképviseleti szervekkel konzultálva és az összeférhetetlenséget elkerülve – meghatározott olyan objektív kritériumok alapján állapították meg, amely kritériumok adott esetben a meghatározott földrajzi területeken élő leginkább rászoruló személyeknek való célirányos segítségnyújtást lehetővé tevő elemeket is magukban foglalhatnak.
	(5)	E cikk alkalmazásában a „leginkább rászoruló személyek” olyan természetes személyek – legyenek azok egyének vagy családok, háztartások vagy csoportok, köztük kiszolgáltatott helyzetben lévő gyermekek és hajléktalanok –, akiknek rászorultságát a nemzeti illetékes hatóságok által – a megfelelő érdekképviseleti szervekkel konzultálva és az összeférhetetlenséget elkerülve – meghatározott olyan objektív kritériumok alapján állapították meg, amely kritériumok adott esetben a meghatározott földrajzi területeken élő leginkább rászoruló személyeknek való célirányos segítségnyújtást lehetővé tevő elemeket is magukban foglalhatnak, figyelembe véve a nők – köztük az interszekcionális megkülönböztetéssel szembesülő nők – sajátos sebezhetőségét, valamint azt, hogy a nemi alapú erőszak valamennyi típusának felszámolása elengedhetetlen a nők szegénységének megszüntetéséhez.


</Amend>
<Amend>Módosítás		<NumAm>42</NumAm>
<DocAmend>Rendeletre irányuló javaslat</DocAmend>
<Article>6 a cikk (új)</Article>
	

	A Bizottság által javasolt szöveg
	Módosítás

	
	6a. cikk

	
	Az esélyegyenlőség, a nemek közötti egyenlőség és a munkaerőpiachoz való hozzáférés támogatása

	
	(1)	Az Európai Szociális Alapon keresztül a tagállamok és a Bizottság aktívan és szisztematikusan előmozdítják a nemek közötti egyenlőséget, és hozzájárulnak a nemek közötti egyenlőséget biztosító társadalom elveinek és a szociális jogok európai pillérének teljes körű megvalósításához, és különösen a munkaerőpiacon a nemi alapú megkülönböztetés valamennyi formájának felszámolásához. 

	
	(2)	Az ESZA támogatja a tagállamokat a nemspecifikus munkaerőpiaci részvétel akadályainak kezelésében, az egyenlő munkáért és az egyenlő értékű munkáért járó egyenlő díjazás biztosításában a nők által dominált ágazatok strukturális alulértékelésének kezelése révén, valamint a munkaerőpiac szegmentációjának kezelésében, a munka és a magánélet közötti jobb egyensúly előmozdításában, beleértve mindkét szülő számára a rugalmas munkafeltételeket, a nők minőségi munkahelyekhez és vállalkozói pályákhoz való hozzáférésének megkönnyítésében a vállalatok nők felvételére és előléptetésére való ösztönzése révén, az apasági és megosztott szülői gondozási szabadságra támaszkodva, valamint a megfizethető, hozzáférhető, magas színvonalú gyermekgondozási és egyéb formális gondozási szolgáltatásokhoz való hozzáférés biztosításával.

	
	(3)	Az ESZA-nak átfogó megközelítést kell alkalmaznia azon tény elleni küzdelem érdekében, hogy a nők vagy a nők által vezetett háztartások aránytalanul nagy számban képviseltetik magukat a szegények között, és meg kell szüntetnie a nemi alapú megkülönböztetést az oktatásban és képzésben, többek között a STEM-területekhez való hozzáférés terén, valamint elő kell mozdítania a nők egyenlő részvételét a vezetői és döntéshozói pozíciókban azáltal, hogy kezeli a dolgozói szegénységet, a bizonytalan foglalkoztatást és a nyugdíjszakadékot.


</Amend>
<Amend>Módosítás		<NumAm>43</NumAm>
<DocAmend>Rendeletre irányuló javaslat</DocAmend>
<Article>6 b cikk (új)</Article>
	

	A Bizottság által javasolt szöveg
	Módosítás

	
	6b. cikk

	
	A minőségi egészségügyi szolgáltatásokhoz való egyenlő hozzáférés támogatása

	
	Az ESZA támogatja a kiszolgáltatott helyzetben lévő nők minőségi, fenntartható és megfizethető egészségügyi szolgáltatásokhoz – többek között szexuális és reproduktív egészségügyi szolgáltatásokhoz – való egyetemes és időben történő hozzáférésének javítására irányuló célkitűzést. A Bizottság határozottan arra ösztönzi a tagállamokat, hogy használják fel az ESZA-t arra, hogy egyenlő hozzáférést biztosítsanak a jogilag elérhető és megfizethető biztonságos abortuszszolgáltatásokhoz a kiszolgáltatott helyzetben lévő nők számára, akik ezt egyébként nem engedhetnék meg maguknak, állampolgárságuktól vagy lakóhelyüktől függetlenül, beleértve azokat a nőket is, akik saját tagállamukban nem férnek hozzá az ilyen szolgáltatásokhoz. A tagállamok támogatják továbbá az akadálymentesség javítására irányuló célkitűzéseket, többek között a fogyatékossággal élő személyek számára, az egészségügyi rendszerek és a tartós ápolási-gondozási szolgáltatások hatékonyságát és rezilienciáját, valamint a meddőséggel diagnosztizált nőkre és párokra vonatkozó támogató intézkedéseket, tekintettel az Unió jelentős demográfiai hanyatlására, amennyiben az egészségügyi szolgáltatásokhoz való hozzáférésüket korlátozó gazdasági, társadalmi vagy egészségügyi akadályokkal szembesülnek.


</Amend>
<Amend>Módosítás		<NumAm>44</NumAm>
<DocAmend>Rendeletre irányuló javaslat</DocAmend>
<Article>6 c cikk (új)</Article>
	

	A Bizottság által javasolt szöveg
	Módosítás

	
	6c. cikk

	
	Horizontális elvek

	
	(1) A Bizottság és a tagállamok megfelelő és érdemi lépéseket tesznek a nemen, faji vagy etnikai származáson, valláson vagy meggyőződésen, fogyatékosságon, életkoron, szexuális irányultságon, nemi identitáson alapuló megkülönböztetés megelőzése érdekében, valamint az e programból támogatott műveletek előkészítése, végrehajtása, nyomon követése, jelentése és értékelése során. 

	
	(2) A Bizottság biztosítja, hogy a nemek közötti egyenlőséget horizontális és horizontális elvként integrálják és alkalmazzák a nemek közötti egyenlőség általános érvényesítését a támogatott műveletek előkészítése, végrehajtása, nyomon követése, jelentése és értékelése során, többek között értékelések és biológiai nem/társadalmi nem szerint lebontott adatok felhasználásával. Előmozdítja a költségvetés kiadáskövetési és teljesítménymérési keretére vonatkozó szabályt megállapító 2025/0545(COD) rendelet (a továbbiakban: teljesítményrendelet) 6. és 7. cikkében említett horizontális elveket, beleértve a jelentős károkozás elkerülését célzó elv és a nemek közötti egyenlőség elvének koherens alkalmazását. Biztosítani kell, hogy a finanszírozott tevékenységek egyike se gyakoroljon nem szándékolt negatív hatást a nemek közötti egyenlőségre. 

	
	A Bizottság technikai iránymutatást nyújt a tagállamoknak a nemek közötti egyenlőség érvényesítésének a (2) bekezdés első albekezdésében említett módszertanáról, beleértve a minimumkövetelményeket, a nemi szempontú elemzést és a nemek közötti egyenlőség értékelését. 

	
	A tagállamoknak nemek szerint lebontott mutatók és kvalitatív értékelés alapján rendszeresen jelentést kell tenniük arról, hogy az ESZA kiadásai hogyan járulnak hozzá a nemek közötti egyenlőséggel kapcsolatos célkitűzésekhez. 


</Amend>
<Amend>Módosítás		<NumAm>45</NumAm>
<DocAmend>Rendeletre irányuló javaslat</DocAmend>
<Article>7 cikk </Article>
	

	A Bizottság által javasolt szöveg
	Módosítás

	A tagállamok biztosítják a szociális partnerek és a civil társadalmi szervezetek érdemi részvételét a minőségi foglalkoztatási, oktatási és készségekkel kapcsolatos, valamint társadalmi befogadási politikák támogatásának megvalósításában, az XX rendelet [a nemzeti és regionális partnerségi tervekről szóló rendelet] 6. cikkével összhangban.
	A tagállamok biztosítják a szociális partnerek és a civil társadalmi szervezetek – beleértve a nők jogait és a nemek közötti egyenlőséget előmozdító szervezeteket, valamint a kiszolgáltatott helyzetben lévő nőket képviselő szervezeteket – érdemi részvételét a minőségi foglalkoztatási, oktatási és készségekkel kapcsolatos, valamint társadalmi befogadási politikák támogatásának megvalósításában, az XX rendelet [a nemzeti és regionális partnerségi tervekről szóló rendelet] 6. cikkével összhangban. 


</Amend>
<Amend>Módosítás		<NumAm>46</NumAm>
<DocAmend>Rendeletre irányuló javaslat</DocAmend>
<Article>8 cikk – 2 bekezdés </Article>
	

	A Bizottság által javasolt szöveg
	Módosítás

	
	

	(2)	Minden tagállam legfeljebb hétéves időtartamra kinevezi a bizottságba a kormány egy képviselőjét, a munkavállalói szervezetek egy képviselőjét, a munkáltatói szervezetek egy képviselőjét, továbbá minden tag esetében kinevez egy póttagot is. A póttag a tag távollétében automatikusan jogosult az eljárásban való részvételre. A bizottságnak továbbá a munkavállalói és a munkáltatói szervezeteket uniós szinten képviselő minden szervezet egy-egy képviselője is tagja.
	(2)	Minden tagállam legfeljebb hétéves időtartamra kinevezi a bizottságba a kormány egy képviselőjét, a munkavállalói szervezetek egy képviselőjét, a munkáltatói szervezetek egy képviselőjét, valamint a civil társadalmi szervezetek képviselőit, beleértve a nemek közötti egyenlőséggel, a nők jogaival és a fogyatékossággal élő személyek és veszélyeztetett csoportok jogaival foglalkozó szervezeteket is, továbbá minden tag esetében kinevez egy póttagot is. A póttag a tag távollétében automatikusan jogosult az eljárásban való részvételre. A bizottságnak továbbá a munkavállalói és a munkáltatói szervezeteket uniós szinten képviselő minden szervezet egy-egy képviselője is tagja.


</Amend>

</RepeatBlock-Amend>

MELLÉKLET: NYILATKOZAT AZ ÉSZREVÉTELEKRŐL
A vélemény előadója kizárólagos felelősségi körében kijelenti, hogy véleményébe nem foglalt bele a kötelező átláthatósági nyilvántartásról szóló intézményközi megállapodás[footnoteRef:1]1 hatálya alá tartozó olyan érdekképviselőktől vagy harmadik országok hatóságainak – többek között ezen országok diplomáciai képviseleteinek és nagykövetségeinek – olyan képviselőitől kapott észrevételeket, akiket vagy amelyeket az eljárási szabályzat I. mellékletének 8. cikke értelmében fel kell tüntetni ebben a mellékletben. [1: 1 Intézményközi megállapodás (2021. május 20.) az Európai Parlament, az Európai Unió Tanácsa és az Európai Bizottság között a kötelező átláthatósági nyilvántartásról (HL L 207., 2021.6.11., 1. o., ELI: http://data.europa.eu/eli/agree_interinstit/2021/611/oj).] 

